ВЪПРОСИ И ОТГОВОРИ ПО ПРОЦЕДУРА
№ BG161PO003-1.1.03 “РАЗВИТИЕ НА СТАРТИРАЩИ ИНОВАТИВНИ ПРЕДПРИЯТИЯ ЧРЕЗ ПОДКРЕПА ЗА ВНЕДРЯВАНЕ НА ИНОВАТИВНИ ПРОДУКТИ, ПРОЦЕСИ И УСЛУГИ”
 

ОТГОВОРИ НА ВЪПРОСИ № 79 и 80,
ПОЛУЧЕНИ В ПЕРИОДА 22-23.01.2012 г.
И ПУБЛИКУВАНИ НА 31.01.2012 г.
ВЪПРОС № 79
Привет,

Бих искал да Ви задам следния въпрос:
Съгласно Отговор № 55 по настоящата схема е недопустимо да са кандидатства със заявка за регистрация на полезен модел, съпроводена с прочуване за новост, което е положително, и проучване за правен статус , също положително.
От друга страна съгласно Отговор на въпрос № 15 по схема 1.1.04 е допустимо да се кандидатства със заявка за регистрация на полезен модел, съпроводена с посочените по-горе документи.

Доколкото и в двата случая се касае за доказване на иновативност на продукт/процес/услуга, на какво са дължи различното условие за допустимост по двете схеми? 

Предварително Ви благодаря за отговора!

Поздрави,
Димитър Димитров

22.01.2012 г.
ОТГОВОР № 79
Цитираните от Вас процедури BG161PO003-1.1.03 “Развитие на стартиращи иновативни предприятия чрез подкрепа за внедряване на иновативни продукти, процеси и услуги” и BG161PO003-1.1.04 „Подкрепа за внедряване в производство на иновативни продукти, процеси и предоставяне на иновативни услуги” са насочени към различни кандидати и както общите критерии за допустимост на кандидатите, така и специфичните критерии за допустимост на кандидатите по двете процедури са различни. По процедура BG161PO003-1.1.03 “Развитие на стартиращи иновативни предприятия чрез подкрепа за внедряване на иновативни продукти, процеси и услуги” действително кандидати, които са подали заявка за свидетелство за регистрация на полезен модел, не отговарят на критериите за допустимост.
ВЪПРОС № 80

Здравейте,

Имам следния въпрос по BG161PO003-1.1.03 "Развитие на стартиращи иновативни предприятия чрез подкрепа за внедряване на иновативни продукти, процеси и услуги":

1. Кандидатът е фирма ООД, чийто управител (и собственик) до преди 3 месеца е участвал като председател в кооперация (въпреки че не е имал решаващо влияние). Към момента управителят вече не е е председател в кооперацията и не участва там по никакъв начин в управлението и собствеността. Може ли тази кооперация да представи оферта и да участва в търга впоследствие? Има ли конфликт на интереси или някаква друга причина, поради която не би могла?

Благодаря.

М. Христова
23.01.2012 г.

ОТГОВОР № 80

Бихме искали да Ви обърнем внимание на това, че в рамките на тази процедурата за предоставяне на допълнителна информация се предоставят разяснения само във връзка с подготвянето на проектните предложения, а не във връзка с избора на изпълнители, който се отнася до етапа на самото изпълнение на проектите след сключване на договор за предоставяне на безвъзмездна помощ. Въпросът за представянето на оферта от въпросната кооперация за участие в търг за избор на изпълнител не би следвало да е обект на настоящата процедура за предоставяне на допълнителна информация.
Моля да имате предвид, че изборът на изпълнители в процеса на изпълнение на проектите се провежда в съответствие с правилата на настоящата процедура и Постановление № 55 на МС от 12.03.2007 г. за условията и реда за определяне на изпълнител от страна на бенефициенти на договорена безвъзмездна финансова помощ от Структурните фондове и Кохезионния фонд на Европейския съюз, Съвместната оперативна програма за трансгранично сътрудничество „Черно море 2007-2013 г.” По специално, обърнете внимание на чл. 31, ал. 7 от посоченото Постановление № 55 на МС от 12.03.2007 г.
